

ที่ ศธ ๐๔๒๖๓/6386 สำนักงานเขตพื้นที่การศึกษามัธยมศึกษา เขต ๓๓

ตำบลนอกเมือง อำเภอเมืองสุรินทร์

จังหวัดสุรินทร์ ๓๒๐๐๐

24 พฤศจิกายน 2559

เรื่อง แจ้งซ้อมความเข้าใจการในการเบิกจ่ายเงินค่าจ้างลูกจ้างชั่วคราว ประจำปีงบประมาณ 2560

เรียน ผู้อำนวยการโรงเรียนในสังกัด ทุกโรง

สิ่งที่ส่งมาด้วย ๑ .สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๐๐๒/ว 200

ลงวันที่ 17 ตุลาคม 2559 ครั้งที่ 14 รายการค่าจ้างครูพี่เลี้ยงเด็กพิการ 36 อัตรา

2. .สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๐๐๒/ว 440

ลงวันที่ 31 ตุลาคม 2559 ครั้งที่ 56 รายการค่าตอบแทนนักการภารโรง 2 อัตรา

. 3. .สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๐๐๒/ว 478

ลงวันที่ 2 พฤศจิกายน 2559 ครั้งที่ 59 รายการค่าตอบแทนจ้างครูวิกฤต 64 อัตรา

และครูยกระดับครูขาดแคลน( SP2 เดิม) 21 อัตรา

4. .สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๐๐๒/ว 470

ลงวันที่ 1 พฤศจิกายน 2559 ครั้งที่ 61 รายการค่าตอบแทนจ้างบุคลากรปฎิบัติงานใน

สำนักงาน 3 อัตรา

5. .สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ ๐๔๐๐๒/ว 487

ลงวันที่ 2 พฤศจิกายน 2559 ครั้งที่ 60 รายการค่าตอบแทนจ้างครูธุรการ 50 อัตรา ค่าตอบแทนจ้างนักการภารโรง 30 อัตรา ค่าตอบแทนจ้างครู Lab boy 2 อัตรา และค่าตอบแทนจ้างครูพักนอน 2 อัตรา

และครูยกระดับครูขาดแคลน( SP2 เดิม) 21 อัตรา

6. สำเนาหนังสือคณะกรรมการว่าด้วยการพัสดุ ด่วนที่สุด ที่ กค (กวพ)0408.4/ว351

ลงวันที่ 9 กันยายน 2548

7 . ใบส่งมอบงาน

8 . ใบตรวจรับงานจ้างลูกจ้างชั่วคราว

2. ด้วยสำนักงาน../

-2-

ด้วยสำนักงานเขตพื้นที่การศึกษามัธยมศึกษา เขต ๓๓ ได้จัดสรรงบประมาณประจำปี พ.ศ. 2560 งบดำเนินงาน รายการการจ้างครูพี่เลี้ยงเด็กพิการ 36 อัตรา นักการภารโรง 2 อัตรา ครูธุรการ นักการภารโรง 30 อัตรา ครูพักนอน 2 อัตรา ครู Lab boy 2 อัตรา ครูวิกฤต จำนวน 64 อัตรา ครูยกรับดับ ( SP2 เดิม) 21 อัตรา และเจ้าหน้าที่ผู้ปฎิบัติงานในสำนักงาน 3 อัตราตามแผนงาน โครงการ ผลผลิต สำหรับโรงเรียนสังกัด นั้น

บัดนี้สำนักงานคณะกรรมการการศึกษาขั้นพื้นฐาน ได้แจ้งแจ้งอนุมัติเงินประจำงวดงบประมาณประจำปี พ.ศ.2560 บาท งบดำเนินงาน รายการค่าจ้างลูกจ้างชั่วคราว ครั้งที่ 1 ระยะเวลา ระยะ 6 เดือน (เดือนตุลาคม 2559 – มีนาคม 2560 ) **ตามสิ่งที่ส่งมาด้วย 1 -5** ซึ่งเป็นการจ้างบุคคลจ้างต่อเนื่อง **ตามสิ่งที่ส่งมาด้วย 6** และแจ้งแนวปฏิบัติการจ้างสำนักงานคณะกรรมการการศึกษาขั้นพื้นฐานมอบให้ผู้อำนวยการการสำนักงานเขตพื้นที่การศึกษา เป็นผู้ลงนามในสัญญาจ้าง ในการนี้จึงขอแจ้งซ้อมความเข้าใจในการเบิกจ่ายเงินค่าจ้างลูกจ้างชั่วคราว ดังนี้

1.ให้ทำเป็นสัญญาจ้าง สัญญาค้ำประกัน โดยผู้อำนวยการสำนักงานเขตพื้นที่การศึกษา เป็น

ผู้ว่าจ้างลงนามในสัญญา เอกสารหลักฐานประกอบ และเอกสารหลักฐาน เงื่อนไขของสัญญา บันทึกต่อท้ายสัญญา(ถ้ามี) คำสั่งแต่งตั้งคณะกรรมการตรวจรับงานจ้างลูกจ้างชั่วคราว ( ผอ.รร /รองผอ.รร.หรือผู้ทำหน้าที่รองผอ.รร ด้านบุคคล/เจ้าหน้าที่พัสดุโรงเรียน) ตามที่กลุ่มบริหารงานบุคคลแจ้ง

2. ทุกวันสุดท้ายของเดือน ให้มีการส่งมอบงาน (ใบส่งมอบ) ใบตรวจรับงานจ้างลูกจ้างชั่วคราว

**ตามสิ่งที่ส่งมาด้วย 7 และ8...**และขออนุมัติเบิกเงิน ให้โรงเรียนทำเป็นประจำทุกเดือน จัดส่งเอกสารส่งกลุ่มบริหารงานการเงินและพัสดุทุกวันที่ 5 ของเดือน กรณี ถ้าเดือนใดไม่นำส่ง เดือนถัดไปจะไม่ทำเรื่องให้ จนกว่าจะได้รับใบส่งมอบงานและใบตรวจรับพัสดุครบถ้วนจึงจะเบิกจ่ายให้

**3.**การเบิกเงิน เมื่อกลุ่มบริหารงานการเงินและสินทรัพย์ ได้รับเอกสารตามข้อ 2 จะตรวจสอบ และขออนุมัติวางฎีกาเบิกจ่ายในระบบ GFMIS และโอนเข้าบัญชีในวันที่สิ้นเดือนของทุกเดือนต่อไป

4.กรณีมีการลาออก ให้รีบแจ้งกลุ่มบริหารงานการเงินและสินทรัพย์ทันที เพราะหากแจ้งล่าช้าเบิกจ่ายเงินให้ไปจะแจ้งให้ส่งเงินคืนล่าช้า และกรณีมีการจ้างรายใหม่ (ลูกจ้างชั่วคราวเข้าทำงาน/หรือแจ้งออกจากงาน).ให้ยื่นแบบขึ้นทะเบียนผู้ประกันตน สปส.6-03 ( แจ้งวันเข้าทำงาน)ภายใน 30 วัน นับตั้งแต่วันทีjรับเข้าทำงาน และ/หรือ ยื่นแบบสิ้นสุดความเป็นผู้ประกันตน สปส.6-09 (แจ้งวันออกจากงาน) ภายในวันที่ 15 ของเดือนถัดไปสำนักงานประกันสังคมจังหวัดสุรินทร์ ล่าช้ากว่าเวลาที่กำหนดไว้ซึ่งกฎหมายได้กำหนดไว้มีความผิดตามกฎหมายประกันสังคม คือจำคุกไม่เกิน 6 เดือน หรือปรับไม่เกิน 20,000 บาท หรือทั้งจำทั้งปรับ

3./ เพื่อให้การเบิกจ่าย....

-3-

เพื่อให้การเบิกจ่ายเงินค่าจ้างลูกจ้างชั่วคราวทุกรายการ จึงขอให้โรงเรียนให้รวบรวมเอกสาร

หลักฐานการดำเนินการที่เกี่ยวข้อง จัดส่งสำนักงานเขตพื้นที่การศึกษามัธยมศึกษา เขต ๓๓ เพื่อขอเบิกจ่ายเงินผู้   
 มีสิทธิ์ต่อไป และกำชับให้เจ้าหน้าที่ผู้เกี่ยวข้องถือปฏิบัติ โดยเคร่งครัด

จึงเรียนมาเพื่อทราบและดำเนินการโดยด่วน

ขอแสดงความนับถือ



(นายกฤษ ละมูลมอญ)   
รองผู้อำนวยการสำนักงานเขตพื้นที่การศึกษาปฏิบัติราชการแทน  
ผู้อำนวยการสำนักงานเขตพื้นที่การศึกษามัธยมศึกษา เขต 33

กลุ่มบริหารงานการเงินและสินทรัพย์

โทร. ๐ ๔๔๕๑ ๓๖๒๕ โทรสาร ๐ ๔๔๗๑ ๓๔๖๐

E-mail: [mcdssurin@hotmail.c*o*m](mailto:mcdssurin@hotmail.com)